﻿ Folytatódhat a határon túli óvodák felújítási programja - StartHírek
A határon túli óvodák felújítási programjának lehet egy harmadik lépcsője, a döntés még ősszel a kormány elé kerülhet – mondta a Kárpát-medencei óvodafejlesztési programért felelős miniszteri biztos az MTI-nek pénteken a szlovákiai Nagymegyeren, a 8. Önkormányzati Szabadegyetemen.
Grezsa István hozzátette, a programot a bölcsődék és a kisiskolák fejlesztésével kellene bővíteni. Úgy vélte, az óvodafejlesztési program 2020-as befejezése után tartós és jó látható nyomot hagy majd a magyar óvodapedagógai rendszeren.
Az államtitkár szerint Felvidék pozitív megkülönböztetést élvezett a határon túli óvodafelújítási program forrásainak odaítélése során, a 38 és fél milliárd forintos keretösszegből 11 és fél milliárd forintot kapott meg.
“Ennek az az oka, hogy Felvidéken látunk olyan komoly tartalékokat, melyből lehet növelni a magyar óvodákba íratható gyerekek létszámát. A program során a térségben 150 óvodát újítanak fel, illetve 36 új intézmény jön létre, ezek főleg egyházak közreműködésével” – mondta Grezsa István.
Az óvodaátadások során szerzett tapasztalatairól a miniszteri biztos elmondta, Magyarországon magától értetődő a bölcsődei rendszer megléte, azonban a környező országokban ez nehezen elérhető.
Grezsa István hozzátette, magyar kormány által támogatott óvodafelújítási program csak a körülményeket teszi jobbá, a nevelés minősége az intézményeket fenntartó közösségeken múlik.
A Kárpát-medencei óvodafejlesztési program célja, hogy minden Kárpát-medencében születő magyar gyermek anyanyelvi képzésben részesülhessen. A 38,5 milliárd forint keretösszegű programot két ütemben hajtják végre 2020. december végéig, az összegből 33 milliárd forintra már szerződést kötöttek.
A kormány a jövőben is támogatja a külhoni magyarságot A kormány a megkezdett programok nyomán a jövőben is támogatja a külhoni magyarságot, pályázat jelenik meg a kisközösségek támogatására, és 50 milliárd forintra emeli a Kárpát-medencei gazdaságfejlesztési program keretösszegét – mondta a nemzetpolitikáért felelős miniszteri biztos pénteken a szlovákiai Nagymegyerben, a 8. Önkormányzati Szabadegyetemen.Szilágyi Péter hozzátette, a kisközösségek támogatására kiírt…
Hárommilliárd forintból újítják fel az önkormányzati óvodák és bölcsődék konyháit Hárommilliárd forintból országszerte 99 településen kezdődhet el az önkormányzati tulajdonú óvodai és bölcsődei konyhák fejlesztése – közölte a Pénzügyminisztérium csütörtökön az MTI-vel. A legfeljebb 40 millió forintos támogatásokat 2020. december 31-ig használhatják fel az önkormányzatok.A gyermekétkeztetés feltételeinek javítását segítő pályázati kiírásra 167 önkormányzat jelentkezett, az igényelt támogatások összege pedig meghaladta…
Pályázatot hirdetnek határon túli családszervezetek támogatására Kétszázmillió forintos keretösszeggel a határon túl működő, családokat segítő civil, egyházi szervezetek és vállalkozók támogatására hirdet pályázatot a Nemzetpolitikai Államtitkárság – közölte Potápi Árpád János kedden budapesti sajtótájékoztatón.Az államtitkár ismertette: 2019. április 30-ig megvalósuló programokra pályázatonként legfeljebb kétmillió forint vissza nem térítendő támogatás igényelhető. A pályázathoz nem szükséges önrész.Potápi Árpád…
Eddig több mint száz felújított óvodát adtak át a Kárpát-medencében Eddig már több mint száz felújított óvodát adtak át a külhoni magyar területeken a vállalt 450-ből – mondta a Kárpát-medencei óvodafejlesztési programért felelős miniszteri biztos pénteken Budapesten.Grezsa István a Nemzetpolitikai Kutatóintézet tanácskozásán úgy fogalmazott: egy “dübörgő program” kellős közepén vannak, amely jelentős forrásokat mozgat meg.A cél, hogy minden magyar gyermek,…
Semjén Zsolt törvénymódosítással érné el, hogy a határontúli magyarok is szavazhassanak az… Péntek este nyújtották be azt a törvénymódosítási javaslatot, melyet Semjén Zsolt jegyez, és melynek lényege, hogy „megteremtse az uniós lakóhellyel nem rendelkező magyar állampolgárok számára az aktív választójog gyakorlásának lehetőségét az Európai Parlament tagjainak választásán.”Azaz a törvénymódosítás értelemszerűen nem terjedne ki minden határon túli magyarra, hiszen például mivel Románia EU-tag,…
Emelkedett a Michael hurrikán halálos áldozatainak száma az Egyesült Államokban
RTL Híradó: 3000 fős minisztériumi elbocsátás várható (4)
Eladták a lopott autók rendszámtábláit a tolvajok,… (4)